Antimilitarismu

L'antimilitarismu ye la ideoloxía que s'opón a toa forma de fuercies armaes y otres formes d'exerciciu de violencia por parte l'estáu, considerándoles como instrumentos d'opresión, y principalmente escontra l'exércitu, al tar a la escontra de la xenofobia, sexismu, homofobia, xerarquización y sumisión qu'argumenten alcontrar ellí, pretendiendo camudar lo que consideren sistemes de dominación, opresión y dependencia con cadarmes sofitaes na participación horizontal, sofitu mutuu y diálogu ente les persones y sociedaes, considerando que d'otru mou ye imposible algamar una paz duradera.

Ye una ideoloxía qu'en munchos aspeutos comparte opiniones col anarquismu, y n'especial col anarcopacifismu, anque non necesariamente un antimilitarista ha ser anarquista.

Estremancia ente Pacifismu y Antimilitarismu
El pacifismu ta históricamente venceyáu a la fé n'idegues trescendentes, como Dios o la humanidá, a estremancia del antimilitarismu, mayoritariamente atéu, que parte d'un analís y critica a les fuercies armaes como institución del estáu usada pa reprimir, y llegando a criticar el conceutu de patria y nación, al considerar que son elementos que segreguen al home en fonción de llendes polítiques.

Si bien munchos antimilitaristes son non-violentos, esisten antimilitaristes que namái refuguen la violencia institucionalizada, anque non refuguen l'autodefensa, ya inclusive non refuguen exercer violencia escontra l'estáu con fines revolucionarios.

 Referencies 

Ver tamién
 Pacifismu
 Oxeción de Conciencia al Serviciu Militar
 Insumisión
 Anarquismu
 Anarcopacifismu

Enllaces esternos
Insumissia, islla virtual de desobediencia, noviolencia y construcción de la Paz 

Categoría:Movimientos sociales
Categoría:Anarquismu